b'\n_START_ARTICLE_\nBaader-Meinhof (bandet)\n_START_PARAGRAPH_\nBaader-Meinhof (ca. 1977-1981), dansk punkband der bl.a. spillede i Rockmaskinen og Saltlageret. Musikken var i starten elektronisk orienteret, men udviklede sig efterh\xc3\xa5nden til regul\xc3\xa6r h\xc3\xa5rdtpumpet punkrock. Medlemmerne talte bl.a. Morten "Wanker", Lars Erik "Tough", Jes "Blink" og Simon "Shalom". Bandet havde base i K\xc3\xb8benhavn. Blev startet af de to k\xc3\xb8benhavnske mytologiske punk-kultfigurer Samuel "Baader" og Adolph "Meinhof"._NEWLINE_Bandet var kendt for deres heftige sceneoptr\xc3\xa6den, der bl.a. inkluderede kryds-stagediving med instrumenter, men ogs\xc3\xa5 for deres spektakul\xc3\xa6re optr\xc3\xa6den i fuchsia-farvede rulamsheldragter og dykker masker. Tiden var til alternative udtryksmidler, og p\xc3\xa5 mange m\xc3\xa5der omfavnede BM disse "punkede" tidsstr\xc3\xb8mninger._NEWLINE_Udover at have spillet live p\xc3\xa5 stort set samtlige de tidlige k\xc3\xb8benhavnske punkscener, er bandet beskrevet i punkfanzinet "Iklipsx" (nr. 7, 1978), der i \xc3\xb8vrigt var det f\xc3\xb8rste af sin art i Danmark, redigeret af bl.a. Sort Sol\'s Peter "Peter" Schneidermann.'